Diari Oficial de la Generalitat Valenciana


Sumari del DOGV 4022, del 15-06-2001 (2001/5822)

ACORD de 12 de juny de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Vila-real.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/5822


Data del document
:   12-06-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Vila-real
    * expropiació
    * administració local

ACORD de 12 de juny de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Vila-real. [2001/F5822]
  
El Govern Valencià, en la reunió del dia 12 de juny de 2001, adoptà l'acord següent:
  
L'Ajuntament de Vila-real, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'obertura i implantació de diversos serveis urbanístics en el carrer Salvador, tram comprés entre els carrers José Ramón Batalla i Rei en Jaume.
  
Aquesta declaració d'ocupació urgent es justifica per les raons següents:
  
Les obres d'obertura i implantació de diversos serveis urbanístics en el carrer Salvador, tram comprés entre els carrers José Ramón Batalla i Rei en Jaume, han de realitzar-se amb celeritat, ja que el carrer Salvador no connecta en l'actualitat amb el carrer Rei en Jaume, la qual cosa repercuteix negativament en el trànsit de la zona ja que la connexió es realitza per l'avinguda Pius XII, i si es disposa del carrer Salvador per a connectar directament tot el sector, facilitarà en gran manera l'ordenació del trànsit, i s'evitarien problemes de tràfic rodat, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Vila-real per a l'execució del projecte d'obertura i implantació de diversos serveis urbanístics en el carrer Salvador, tram comprés entre els carrers José Ramón Batalla i Rei en Jaume.
  
Relació de béns afectats
  
Finca núm. 1
  
Referència cadastral: 7448622
  
Propietari: Sr. Santiago Zurita Cortés
  
Domicili: c/ Exèrcit, 82. Vila-real
  
Superfície: 57 m²
  
Límits: nord: c/ Salvador ?7448605; sud: c/ Rei en Jaume; est: 7448621, i oest: 7448623
  
Finca núm. 2
  
Referència cadastral: 7448623
  
Propietaris: hereus de la Sra. Concepció Beltrán Llorens
  
Domicili: c/ Gamboa, 64, 2, 6. Vila-real
  
Superfície: 61 m²
  
Límits: nord: c/ Salvador; sud: c/ Rei en Jaume; est: 7448622, i oest: 7448624
  
Finca núm. 3
  
Referència cadastral: 7448624
  
Propietària: Sra. María Carmen Monfort Colonques
  
Domicili: c/ Mare de Déu de Gràcia, 45. Vila-real
  
Superfície: 50 m²
  
Límits: nord: c/ Salvador; sud: c/ Rei en Jaume; est: 7448623, i oest: 7448625
  
Finca núm. 4
  
Referència cadastral: 7448625
  
Propietari: Sr. Vicente Sánchez Collado
  
Domicili: c/ Concepció, 64. Onda
  
Superfície: 11 m²
  
Límits: nord: c/ Salvador; sud: c/ Rei en Jaume; est: 7448624, i oest: 7448626
  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local expropiant, a l'únic efecte d'esmenar possibles errades produïdes en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Segons que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 12 de juny de 2001
  
El conseller secretari del Govern Valencià,